Greek Legal Document

Category: 258

Content:
11α. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 14313/393 της 9 Μαρτ./9 Απρ. 1955 Περί Κανονισμού λειτουργίας Τοπικών Επιτροπών Εργατικής Εστίας. Έχοντες υπ' όψει: 1.Τας διατάξεις των άρθρ. 2 και 11 του από 4-2-54 Δ/τος "περί του σκοπού της διοικήσεως και λειτουργίας της Εργατικής Εστίας", απόφασιν του Γεν. Διοικ. Συμβουλίου της Εργατικής Εστίας, ληφθείσαν κατά την συνεδρίαν αυτού της 17-8-1954 και γνωστοποιηθείσαν ημίν δια του υπ' αριθ. 10088/Δ.1904/54 εγγράφου της, αποφασίζομεν Εγκρίνομεν τον ως έπεται Κανονισμόν λειτουργίας των Τοπικών Επιτροπών Εργατικής Εστίας. Άρθρ.1.-Η Διοίκησις της Εργατικής Εστίας εν ταις επαρχίαις ασκείται υπό των Τοπικών Επιτροπών. Το έργον των Τοπικών Επιτροπών συνίσταται εις την πραγμάτωσιν των σκοπών και της αποστολής της Εργατικής Εστίας εντός των πλαισίων των διαγραφομένων λεπτομερώς εις το άρθρ. 1 του από  4-2-1954 Β.Δ/τος "περί του σκοπού της διοικήσεως και λειτουργίας της Εργατικής Εστίας", του δημοσιευθέντος εις την Εφημερίδα της Κυβερνήσεως της 11-6-1954 Τεύχος Α', αριθμός φύλλου 119, ως και των σχετικών αποφάσεων και οδηγιών του Γεν. Δ.Σ. του Οργανισμού και των Διοικουσών Επιτροπών. Τοπικαί Επιτροπαί δύνανται να συσταθώσιν εις πόλεις αριθμούσας πλέον των χιλίων μισθωτών, κατόπιν αποφάσεως του Γεν. Δ.Σ. της Εργατικής Εστίας, διοριζομένων δι' αποφάσεως του Υπουργού Εργασίας. Η θητεία των μελών των Τοπικών Επιτροπών είναι διετής, δύνανται όμως ταύτα να αντικαθίστανται ελευθέρως και κατά την κρίσιν του Υπουργού Εργασίας κατά την διάρκειαν της θητείας των ταύτης. Περιφέρεια της Τοπικής Επιτροπής ορίζεται η διοικητική περιφέρεια του Νομού ή της επαρχίας, ένθα η έδρα της Τοπικής Επιτροπής. (Η σύνθεσις των Τοπικών Επιτροπών των εδρευουσών εις τας πόλεις Θεσσαλονίκης, Πατρών, Βόλου, Καβάλας, Μυτιλήνης, Ηρακλείου, Καλαμών, Χαλκίδος, Λαμίας, Λεβαδείας, Λαρίσης, Ιωαννίνων, Αγρινίου, Ναούσης, Σερρών, Δράμας, Χανίων, Κερκύρας, Ελευσίνος, Σύρου, Ξάνθης και Ρόδου είναι πενταμελής. Όλων των λοιπών πόλεων είναι τριμελής. Η σύνθεσις των 5μελών ορίζεται ως ακολούθως: 1.Εξ ενός Δημοσίου Υπαλλήλου ή εκ των ασκούντων δημόσιον λειτούργημα (Δικηγόρος ή Συμβολαιογράφος) ως Προέδρου. 2.Εξ ενός Εργατικού μέλους. 3.Εξ ενός Εργοδοτικού μέλους. 4.Εκ δύο Επιστημόνων εχόντων πείραν και ενδιαφέρον δια τους γενικωτέρους σκοπούς της Εργατικής Εστίας. Η δε σύνθεσις των 3μελών ορίζεται: 1.Εξ ενός Δημοσίου Υπαλλήλου ή εκ των ασκούντων δημόσιον λειτούργημα (Δικηγόρος ή Συμβολαιογράφος) ως Προέδρου. 2.Εξ ενός Εργατικού μέλους. 3.Εξ ενός Εργοδοτικού μέλους. Άπαντα τα μέλη των Τοπικών Επιτροπών, τον Πρόεδρον, τον Αντιπρόεδρον, τους Γραμματείς, ως και τους αναπληρωτάς αυτών διορίζει δι' αποφάσεώς του ο Υπουργός Εργασίας. Γραμματείς διορίζονται δημόσιοι υπάλληλοι ή υπάλληλοι των Τοπικών Επιτροπών της Εργατικής Εστίας. 1.Αι Τοπικαί Επιτροπαί συνεδριάζουν μετ' έγγραφον πρόσκλησιν του Προέδρου ή τούτου κωλυομένου του αναπληρωτού αυτού Αντιπροέδρου όστις ορίζει ημέραν και ώραν συνεδριάσεως και καταρτίζει την Ημερησίαν Διάταξιν). Ήδη η σύνθεσις των Τοπικών Επιτροπών ρυθμίζεται δια της υπ' αριθ. 90951/1964 αποφ. Υπ. Εργασίας (κατωτ. αριθ. 21). Αι τοπικαί Επιτροπαί συνέρχονται τακτικώς δις κατά μήνα εκτάκτως δε οσάκις ο Πρόεδρος ήθελε καλέσει ταύτας. Δύνανται αι Τοπικαί Επιτροπαί δι' αποφάσεώς των να ορίζουν ωρισμένην ημέραν τακτικής κατά δεκαπενθήμερον συνεδριάσεως ή και να αποφασίσουν την σύγκλησίν του εις έκτακτον συνεδρίασιν καθ' ωρισμένην ημέραν. 2.Η πρόσκλησις εις συνεδρίασιν υπογράφεται υπό του Προέδρου ή κατ' εντολήν αυτού υπό του Γραμματέως της Τοπικής Επιτροπής και επιδίδεται επί αποδείξει εις τα μέλη των Τοπικών Επιτροπών μετά της Ημερησίας Διατάξεως προ 24 ωρών τουλάχιστον προ της συνεδριάσεως πλην εκτάκτων περιπτώσεων οπότε δύναται να συντομευθή η προθεσμία επιδόσεώς των. Επί της προσκλήσεως εις συνεδρίασιν αναγράφεται πάντοτε η ημέρα, η ώρα και ο τόπος συνεδριάσεως. Η Ημερησία Διάταξις καταρτίζεται υπό του Προέδρου της Τοπικής Επιτροπής αναλόγως των παρουσιαζομένων υπηρεσιακών αναγκών, αναγράφονται δε σαφώς και λεπτομερώς τα συζητητέα θέματα. Μετά της Ημερησίας Διατάξεως διανέμονται τα τυχόν συζητηθησόμενα σχέδια κανονισμών ή αι υποβαλλόμεναι εις την Τοπικήν Επιτροπήν έγγραφοι προτάσεις επί σοβαρών θεμάτων εν περιλήψει ως και αι εκθέσεις των τυχόν επ' αυτών ορισθέντων εισηγητών, ούτως ώστε τα μέλη να είναι αρκούντως κατατοπισμένα επί των υπό συζήτησιν θεμάτων. Εάν μέλος Τοπικής Επιτροπής κωλύεται να παραστή εις την συνεδρίασιν υποχρεούται να ειδοποιήση είτε απ' ευθείας τον αναπληρωτήν του εις ον διαβιβάζει και την σχετικήν πρόσκλησιν, είτε, εις τον Γραμματέα της Τοπικής Επιτροπής όστις αποστέλλει την πρόσκλησιν εις τον αναπληρωτήν του. Η αποστολή της προσκλήσεως εις αναπληρωματικόν μέλος δύναται να γίνη και απ' ευθείας υπό του Γραμματέως της Τοπικής Επιτροπής, εάν ούτος ειδοποιηθή εκ των προτέρων περί του κωλύματος του τακτικού μέλους όπως προσέλθη εις την συνεδρίασιν. Άμα τη αποστολή των προσκλήσεων, τα μέλη της Τοπικής Επιτροπής δύνανται να λάβωσι γνώσιν του φακέλλου των υπό συζήτησιν θεμάτων, ως και πάντων των σχετικών εγγράφων παρά του Γραμματέως της Τοπικής Επιτροπής. 3.Εάν ημισείαν ώραν μετά την δια της προσκλήσεως οριζομένην τοιαύτην δεν έχει επιτευχθή απαρτία, ο Πρόεδρος δύναται να κηρύσση ματαιωθείσαν την συνεδρίασιν. Η εν ταις Τοπικαίς Επιτροπαίς συζήτησις των θεμάτων γίνεται κατά την σειράν της αναγραφής των εν τη Ημερησία Διατάξει ην δύναται να μεταβάλλουν αι Τοπικαί Επιτροπαί εάν ευρίσκουν προς τούτο αποχρώντας λόγους. Τα μέλη των Τοπικών Επιτροπών λαμβάνουν τον λόγον παρά του Προέδρου κατά την σειράν της προς του το αιτήσεώς των. Θέμα μη αναγραφόμενον εις την Ημερησίαν Διάταξιν συζητείται εφ' όσον ζητήσωσι τούτο δύο των παρόντων μελών, δεν δύναται όμως να ληφθή απόφασις, εκτός αν πρόκειται περί θέματος κατεπειγούσης φύσεως κρινομένου ως τοιούτου υπό της Τοπικής Επιτροπής, η δε σχετική απόφασις ληφθή με παμψηφίαν των παρόντων μελών. (Αντί της σελ. 68,041) Σελ. 68,041(α) 346 Οργανισμός Εργατικής Εστίας 15.Β.α.11α Αι Τοπικαί Επιτροπαί δύνανται ν' αποφασίζουν την αναγραφήν θέματός τινος εις την Ημερησίαν Διάταξιν της επομένης συνεδριάσεως. Τα θέματα της ημερησίας διατάξεως εισηγείται ο Πρόεδρος της Τοπικής Επιτροπής. Περί της απαρτίας των Τοπικών Επιτροπών βλ. ήδη την υπ' αριθ. 90951/1964 αποφ. Υπ. Εργασίας (κατωτ. αριθ. 21). Μέλος της Επιτροπής συστηματικώς απέχον των συνεδριάσεων ή των εν γένει καθηκόντων του, επιδεικνύον αδιαφορίαν, αμέλειαν ή ανικανότητα αντικαθίσταται υπό του Υπουργού Εργασίας τη προτάσει της Τοπικής Επιτροπή. Το αυτό γίνεται και δια μέλος όπερ λόγω προσωπικών αναγκών ή μεταθέσεως, απομακρύνεται μονίμως ή και δια εξαιρετικώς μακρόν χρονικόν διάστημα εκ της πόλεως ένθα εδρεύει η Επιτροπή. Κηρυχθείσης εν απαρτία της συνεδριάσεως, επικυρούνται τα πρακτικά της προηγουμένης συνεδριάσεως. Επί ενστάσεως μέλους, όσον αφορά την διατύπωσιν ή ακρίβειαν των ληφθεισών κατά την προηγουμένην συνεδρίασιν αποφάσεων, ο Πρόεδρος ενεργεί εξακρίβωσιν επί του θέματος, εφ' ου υπάρχει αντίρρησις, παρεχομένων των αναγκαιουσών πληροφοριών μεθ' ο ενεργούνται αι τυχόν επιβεβλημέναι διορθώσεις. Μετά την επικύρωσιν των πρακτικών ο Πρόεδρος ανακοινοί εις την Τοπικήν Επιτροπήν τας ενεργείας του επί των προηγουμένων αποφάσεων αυτής, τα σπουδαιότερα των ληφθέντων εγγράφων εις την Τ.Ε., ως και την πορείαν των εσόδων και εξόδων της Τοπικής Επιτροπής. Αι Τοπικαί Επιτροπαί αποφασίζουν δια πλειοψηφίας των παρόντων μελών. Εν ισοψηφία επί μεν φανεράς ψηφοφορίας υπερισχύει η γνώμη υπέρ ης ετάχθη ο Πρόεδρος, επί δε μυστικής η πρότασις θεωρείται απορριφθείσα. Προκειμένου περί τριμελών Επιτροπών, όταν παρίστανται δύο μέλη αι αποφάσει δέον να είναι ομόφωνοι. Εν περιπτώσει υπάρξεως πλειόνων των δύο προτάσεων κατά την εν τη Τοπική Επιτροπή ψηφοφορίαν, ως εκ της οποίας δεν επιτυγχάνεται η απαιτουμένη πλειοψηφία δια την λήψιν αποφάσεως, τίθενται εν συνεχεία εις ψηφοφορίαν αι συγκεντρώσασαι τας περισσοτέρας ψήφους δύο προτάσεις. Αι συνεδριάσεις των Τ.Ε. δεν είναι δημόσιαι. Αι εν ταις συνεδριάσεσι συζητήσεις θεωρούνται εμπιστευτικαί και συνεπώς ουδεμία επ' αυτών επιτρέπεται ανακοίνωσις εκ μέρους των μελών των Τοπικών Επιτροπών. Οι παραβαίνοντες την απαγόρευσιν ταύτην αποδεδειγμένως εκπίπτουν της ιδιότητός των τη προτάσει των Τ.Ε.. κατόπιν αποφάσεως του Γεν. Δ.Σ. εγκρινομένης υπό του Υπουργού Εργασίας. 5.Περί των εν ταις Τοπικαίς Επιτροπαίς συζητήσεων και λαμβανομένων αποφάσεων τηρούνται μερίμνη των Προέδρων των Τ.Ε. υπό των Γραμματέων αυτών συνοπτικά πρακτικά, άτινα καταχωρούνται εις ειδικόν βιβλίον πρακτικών και υπογράφονται μετά την επικύρωσίν των υπό του Προέδρου, των κατά την συνεδρίασιν παραστάντων μελών, του εισηγητού και του Γραμματέως. Άρθρ.2.-Η Τοπική Επιτροπή, δια του Προέδρου αυτής αλληλογραφεί απ' ευθείας προς την Διεύθυνσιν της Εργατικής Εστίας, ως και προς τας λοιπάς Τοπικάς Αρχάς της περιφερείας της. Σελ. 68,042(α) Δια παν άλλο ζήτημα, αφορόν τας σχέσεις της Επιτροπής με αρχάς εκτός της περιφερείας ή δια ζητήματα δι' α προαπαιτείται έγκρισις ή απόφασις του Γ .Δ.Σ. της Εργατικής Εστίας, η Επιτροπή αναφέρεται προς την Διεύθυνσιν του Οργανισμού. Άρθρ.3.-Η Τοπική Επιτροπή προβαίνει εις σύνταξιν προϋπολογισμού εσόδων και εξόδων, μέχρι τέλους του ημερολογιακού έτους, δεδομένου ότι το ημερολογιακόν έτος αποτελεί δια τον Οργανισμόν και οικονομικόν τοιούτον, κατά το υπόδειγμα του προϋπολογισμού της Κεντρικής Υπηρεσίας. Εις μεν τα έσοδα του προϋπολογισμού αναγράφονται αι κατά προσέγγισιν εισπράξεις των κατά Νόμων εισφορών εργατικών και εργοδοτικών βάσει του συνολικού αριθμού των εργαζομένων, ως και των εισπράξεων εξ ενδεχομένων εκτάκτων τοπικών εσόδων, δωρεών κ.λπ. Εις τα έσοδα του προϋπολογισμού αναγράφονται αναλυτικώς κατά κεφάλαια και άρθρα αι δαπάναι ενδεικτικώς, δια την ομαλήν λειτουργίαν της Τοπικής Επιτροπής, ως και δια την εκπλήρωσιν των σκοπών του Οργανισμού των αναφερομένων εις το Β.Δ/μα της 4-2-1954 "περί του σκοπού της διοικήσεως και λειτουργίας της Εργατικής Εστίας". Οι προϋπολογισμοί εσόδων και εξόδων εκάστου έτους των Τοπικών Επιτροπών δέον να υποβάλλωνται εις διπλούν το αργότερον μέχρι 1ης Δεκεμβρίου εις την Κεντρικήν Διεύθυνσιν του Οργανισμού προς έγκρισιν παρά του Γ .Δ.Σ. Οι υποβληθησόμενοι προϋπολογισμοί δέον να συνοδεύωνται απαραιτήτως μετά σχετικής εκθέσεως της Τοπικής Επιτροπής δικαιολογούσης τας πιθανολογουμένας δαπάνας, ούτως ώστε ουδεμία αμφιβολία να γεννάται περί του δικαιολογημένου ή ου των αναγραφομένων εν τω προϋπολογισμώ δαπανών. Αι τυχόν απαιτηθησόμεναι συμπληρωματικαί πιστώσεις, διαρκούσης της χρήσεως, εγκρίνονται κατά την αυτήν διαδικασίαν. Η Ταμειακή υπηρεσία των Τοπικών Επιτροπών διεξάγεται μέσω Τραπέζης, οριζομένης παρά του Γ .Δ.Σ. Πάσα πληρωμή, εντέλλεται εντός των ορίων της εγκεκριμένης πιστώσεως. Δια την διενέργειαν εκάστης δαπάνης δέον να τηρηθούν αι ισχύουσαι διατάξεις περί εκτελέσεως δαπανών του Οργανισμού και δέον να επισυνάπτωνται εις το ένταλμα πληρωμής πάντα τα αποδεικνύοντα την νόμιμον ενέργειαν της δαπάνης δικαιολογητικά. Τα εντάλματα πληρωμής ως και τας εντολάς αναλήψεως υπογράφει ο Πρόεδρος της Τοπικής Επιτροπής και έν μέλος αυτής οριζόμενον παρ' αυτής. Προ πάσης αναλήψεως δαπάνης, δέον να προκληθή απόφασις της Τοπικής Επιτροπής εγκρίνουσα την διενέργειαν της δαπάνης (ήτις και θα αναγράφεται επί του εντάλματος πληρωμής) και αύτη θα είναι πραγματοποιήσιμος μόνον και εφ' όσον προβλέπεται εις τον εγκριθέντα προϋπολογισμόν. Απαγορεύεται  απολύτως η απ' ευθείας ανάληψις και διάθεσις υπό των Τοπικών Επιτροπών οιουδήποτε ποσού, οπωσδήποτε εισπραχθέντος. Αι υπ' αυτών διενεργούμεναι εισπράξεις κατατίθενται εις μίαν των Τραπεζών εις πίστωσιν του γενικού λογαριασμού της Εργατικής Εστίας. Ο προληπτικός έλεγχος διαχειρίσεως των Τοπικών Επιτροπών γίνεται παρά δημοσίου υπαλλήλου οριζομένου παρά του Υπουργού Εργασίας. Ουδεμία ανάληψις ή δαπάνη ενεργείται προ της θεωρήσεως του χρηματικού εντάλματος υπό του προληπτικού ελέγχου. Ο έλεγχος των δικαιολογητικών πληρωμής των Τοπικών Επιτροπών, διενεργείται παρά της αρμοδίας Κεντρικής Υπηρεσίας του Οργανισμού εις ην δέον να υποβάλλωνται απαραιτήτως καθ' έκαστον μήνα συνοδευόμεναι υπό γενικής καταστάσεως όλων των γενομένων δαπανών αντιγράφων πρακτικών της Τοπικής Επιτροπής δι' ης ενεκρίθη η διενέργεια της δαπάνης ως και παντός εν γένει στοιχείου αποδεικνύοντος την νομιμότητα ταύτης. 347 15.Β.α.11α Οργανισμός Εργατικής Εστίας Η αρμοδία υπηρεσία του Οργανισμού οφείλει το ταχύτερον να διενεργή τον σχετικόν έλεγχον και να αποστέλλη τας παρατηρήσεις της ή το "καλώς έχειν" των γενομένων δαπανών. Δια την ομαλωτέραν λειτουργίαν των Τοπικών Επιτροπών και δια την επιτόπιον παρακολούθησιν των εργασιών των δύναται να διενεργήται επιτόπιος έλεγχος υπό μέλους Γ.Δ.Σ. ή υπαλλήλου του Οργανισμού οριζομένου υπό του Γ.Δ.Σ. Εν εκάστη Τοπική Επιτροπή τηρείται βιβλίον πρωτοκόλλου, βιβλίον παραδόσεως εγγράφων (διεκπεραιώσεως) και επί πλέον το αρχείον αλληλογραφίας (τήρησις σχεδίων) εξερχομένων, φάκελλος εισερχομένων εγγράφων. Ο Προϊστάμενος της Υπηρεσίας ή ο υπάλληλος της Τ.Ε. τηρεί αντίγραφα απάσης της διεξαγομένης αλληλογραφίας εις επί τούτω τηρουμένους φακέλλους. Ιδίους φακέλλους τηρεί δια την μετά της Δ/σεως αλληλογραφίαν κεχωρισμένως δια την εισερχομένην και εξερχομένην τοιαύτην. Άπαντα τα έγγραφα υπογράφει ο Πρόεδρος της Επιτροπής. Εν περιπτώσει απουσίας του Προέδρου, ο Αντιπρόεδρος. Δι' ωρισμένα θέματα, η Τοπική Επιτροπή, δύναται ν' αναθέση την εκπροσώπησίν της εις έτερον μέλος αυτής τη εγκρίσει του Γεν. Δ.Σ. της Εργατικής Εστίας. Ο Πρόεδρος τηρεί υπό προσωπικήν αυτού ευθύνην δια το νόμιμον της χρήσεως, την σφραγίδα της Επιτροπής. Ο Πρόεδρος της Τοπικής Επιτροπή μεριμνά ιδιαιτέρως δια την υπό του προϊσταμένου της Υπηρεσίας της Τ.Ε. καλήν τήρησιν των ειδικών φακέλλων μητρώου, μεταβολών ή άλλων σχετικών δι' έκαστον των μελών της Τοπικής Επιτροπής, ως επίσης και δια το προσωπικόν αυτής. Παρ' εκάστη Τοπική Επιτροπή δέον να τηρούνται απαραιτήτως και τα ακόλουθα βιβλία: 1.Βιβλίον επίπλων και σκευών, εις ο θα καταχωρούνται άπαντα τα μη αναλώσιμα είδη, κατά χρονολογίαν αγοράς και το οποίον δέον να επαληθεύεται εις το τέλος εκάστης εξαμηνίας, σημειουμένων και των τυχόν μεταβολών, μονογράφοντος του κ. Προέδρου της Τοπικής Επιτροπής όλας τας παρ' αυτού και επ' αυτού αναγραφείσας παρατηρήσεις προς διασφάλισιν των περιουσιακών στοιχείων του Οργανισμού και την τακτοποίησιν του υπευθύνου υπαλλήλου της Τοπικής Επιτροπής δια την διαφύλαξιν τούτων. 2.Βιβλίον Ταμείου, τηρούμενον ημερολογιακώς. 3.Βιβλίον καταχωρήσεως ενταλμάτων, εις ο θα καταχωρούνται κατ' αύξοντα αριθμόν και κατά χρονολογίαν εκδόσεως τα εκάστοτε εκδιδόμενα χρηματικά εντάλματα. 4.Βιβλίον εκτελέσεως του προϋπολογισμού, εις ο θα καταχωρούνται αι δαπάναι κατά κεφάλαιον και άρθρον του προϋπολογισμού προς παρακολούθησιν του υπολοίπου των πιστώσεων. Άρθρ.4.-Δι' αποφάσεως του Γ .Δ.Σ. και κατόπιν προτάσεως των Διοικητικών Επιτροπών δύναται να συσταθώσι πλησίον των Τοπικών Επιτροπών και τριμελείς Υποεπιτροπαί έχουσαι εις τον τομέα αυτών την αυτήν αρμοδιότητα με την αντίστοιχον των οικείων Διοικουσών Επιτροπών. Τα έξοδα δια την πραγματοποίησιν των επιδιωκομένων σκοπών των συσταθησομένων κατά τόπους Υποεπιτροπών παρά των Διοικουσών Επιτροπών της Εργατικής Εστίας, περιλαμβάνονται εις ειδικόν, δια μίαν εκάστην των εν λόγω Υποεπιτροπών προϋπολογισμόν δαπανών καταρτιζόμενον παρά του Γ .Δ.Σ. και εγκρινόμενον παρά του κ. Υπουργού Εργασίας. Η ισχύς της παρούσης άρχεται από 9 Σεπτ. 1954. (Μετά την σελ. 68,042) Σελ. 68,043 348 Οργανισμός Εργατικής Εστίας 15.Β.α.11α 349 15.Β.α.11α Οργανισμός Εργατικής Εστίας